राजस्थान में चने व सरसों 3500 रुपए से अधिक नहीं बिक सके। अब जहां तक गेहूँ, सरसों व चने के भाव का संबंध है, डीजल-पेट्रोल की बढ़ रही कीमतों के मुताबिक यह भाव बिल्कुल गैर-वाजिब है। 80 रुपए लीटर डीजल फूंककर किसान की आमदन कैसे दोगुनी होगी? दरअसल सरकार कृषि को उत्साहित करने की बजाय इससे पिंड छुड़ाने का रास्ता अपना रही है। कम-से-कम समर्थन मूल्य वाली फसलों की सरकारी खरीद घटने व तय मूल्य पर फसलों का न बिकना किसानों के लिए खतरे की घंटी है।